**DARBA UZDEVUMS**

|  |  |
| --- | --- |
| *Projekta pasūtītājs* | **Ropažu novada pašvaldība**  reģ. Nr. 90000067986, [Institūta iela 1a, Ulbroka, Stopiņu pagasts, Ropažu novads, LV-2130](https://www.google.com/maps/search/?api=1&query=56.94320847496105,24.28371006411543) |
| *Objekts* | Būvniecības ieceres dokumentācijas (BID) izstrāde un autoruzraudzība Jauniešu mājas Ropažos siltumapgādes sistēmas (apkures mezgls, ēkas siltumapgāde un siltumtrase) ierīkošanai |
| *Projektējamā objekta adrese* | “Brīvnieki” Ropažu pagastā, Ropažu novadā |
| *Ēkas platība* | Platība 221.3 m2 |
| *Teritorija* | Pašvaldībai piederošais zemes gabals ar kadastra apzīmējumu Nr. 80840090237 |
| *Siltumtrases garums* | 119,04 t.m., pirms BID izstrādes veikt precizējošus uzmērījumus plānotajā teritorijā |
| *Esošās situācijas apraksts* | Ēka atrodas Ropažu pagasta centrā Rīgas un Stadiona ielas krustojumā. Ēka nav apdzīvota. |
| *Mērķis* | Veikt centralizētās apkures sistēmas projektēšanas darbus, kas ietver jaunas siltumtrases izbūvi līdz ēkai, ēkas siltummezgla ierīkošanu un apkures (AVK-A) sistēmas ierīkošanu ēkā. Projektēšana jāveic, ņemot vērā nepieciešamību nodrošināt vienmērīgu un efektīvu siltuma piegādi visām ēkas telpām. Jāparedz atbilstošs siltumapgādes risinājums, ņemot vērā ēkas plānojumu, siltuma slodzes aprēķinus un siltumtrases novietojuma specifiku. |
| *Būvniecības veids* | SAT - jauna būvniecība  SM - pārbūve/jauna būvniecība  AVK-A- pārbūve/jauna būvniecība |
| *Projektēšanas stadijas* | BID izstrāde |
| ***Projektēšanas nosacījumi:*** | |
| *Vispārējie norādījumi* | 1. Tehnisko dokumentāciju izstrādāt, ievērojot LR spēkā esošos normatīvos aktus, Latvijas valsts standartus, tehnisko noteikumu prasības u.c. saistošos dokumentus; 2. BID saskaņošana notiek izmantojot būvniecības informācijas sistēmu (BIS); 3. Visa veida informācija un dokumenti izpildītājam jāiesniedz paredzētajos termiņos, tā, lai to iesniegšana nekavētu projekta darbu izpildi paredzētajā termiņā; 4. Pēc darba uzdevuma parakstīšanas pretendents nevar atsaukties uz nepilnīgu vai neizprastu darba uzdevumu; 5. Projektētājam ir jāņem vērā jebkādi citi projektēšanas darbi, ietverot visus projektēšanas darbus, kuri nav ietverti darba uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvobjekta funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta; 6. Pasūtītājam ir tiesības izvirzīt pretenzijas par projekta dokumentāciju, ja tā pilnīgi vai daļēji neatbilst darba uzdevumam, LR spēkā esošajiem normatīvajiem aktiem un Pasūtītāja rakstiski noformulētām prasībām, vai satur kļūdainus risinājumus; 7. Projektētāja atbildība kļūdainu risinājumu gadījumā ietver nepieciešamo korekciju izstrādāšanu Projekta dokumentācijā bez papildu izmaksām Pasūtītājam; 8. Nekavējoties informē Pasūtītāju par problēmām un apgrūtinājumiem, kas radušies BID izstrādes gaitā un kas varētu ietekmēt izstrādes gaitu un termiņus; 9. Būvizmaksu aprēķins, veicams atbilstoši Latvijas būvnormatīvs LBN 501-17 "Būvizmaksu noteikšanas kārtība". |
| *BID izstrāde* | 1. Pirms BID izstrādes uzsākšanas veicami visi nepieciešamie izpētes, uzmērīšanas un apsekošanas darbi, t.sk. topogrāfiskā, inženierģeoloģiskā izpēte (ja attiecināms). 2. Zemes gabala topogrāfisko plānu pasūta, apmaksā un saņem Izpildītājs. Nepieciešamības gadījumā Izpildītājs veic inženiertopogrāfiskā plāna aktualizāciju vai izstrādi tādā apjomā, kāds tas nepieciešams būvniecības ieceres izstrādei saskaņā ar inženiertīklu īpašnieku vai valdītāju izsniegtajiem Tehniskajiem noteikumiem. 3. Izpildītājs veic nepieciešamo jaudu aprēķinu Tehnisko noteikumu pieprasīšanai no inženiertīklu turētājiem būvniecības ieceres dokumentācijas izstrādei un noteikumu pieprasīšanai / saņemšanai. 4. Izpildītājs pieprasa no visām iestādēm un institūcijām Tehniskos noteikumus. Izpildītājam savā finanšu piedāvājumā ir jāiekļauj visas saistītās izmaksas, kas varētu rasties no Tehnisko noteikumu izdevēju noteikumiem. 5. Izpildītājam jāveic teritorijas apsekošana, inženiertīklu apsekošana un atzinuma sagatavošana un iesniegšana Pasūtītājam, t.sk.:    1. Veikt teritorijas apsekošanu un piefiksēt visu blakus un teritorijā esošo būvju tehniskā stāvokļa raksturojumus. Veikt teritorijas fotofiksāciju un uzmērījumus tādā apjomā, kas sniedz pilnīgu priekšstatu par objektu (būvēm un darba zonai, kas ir tiešā objekta zonā);    2. Ja apsekošanas gaitā tiek konstatēti kādi šķēršļi, kuri var ietekmēt Pasūtītāja esošo būvju un inženiertīklu vai sistēmu sekmīgu darbību pēc izstrādājamās BID izstrādes un būvniecības, tad Izpildītājam to norādīt savā atzinumā un nekavējoties informēt Pasūtītāju (piemēram, esošo inženierkomunikāciju tīklu novietojums, citas iekārtas un komunikācijas un citi faktori). 6. Izpildītājs, pirms piedāvājuma sagatavošanas, izvērtē citu kompetentu, atbilstošas kvalifikācijas speciālistu un/vai ekspertu piesaistīšanas nepieciešamību un gadījumā, ja tas ir nepieciešams, piesaista šādus speciālistus un/vai ekspertus, uz kuru veiktajiem aprēķiniem vai secinājumiem Izpildītājs, izstrādājot būvniecības ieceri, balstās (uzņemoties par to atbildību), cik tālu tas nav pretrunā ar Latvijas Republikā spēkā esošiem normatīvajiem aktiem. Visas saistītās izmaksas jāpieņem par iekļautām Izpildītāja piedāvājumā. 7. BID jāizstrādā saskaņā ar iepirkuma Nolikumu, tehniskajā specifikācijā iekļautajām prasībām, Lietotāja prasībām, saistošiem normatīviem aktiem un standartiem, kā arī saskaņā ar Pašvaldības saistošajiem apbūves noteikumiem un citiem normatīviem. Būvniecības ieceres sadaļas jāizstrādā atbilstoši Latvijas Republikā spēkā esošajiem normatīvajiem aktiem (t.sk. noteikumiem, standartiem), valsts un pašvaldības iestāžu izsniegtiem tehniskajiem un īpašajiem noteikumiem un citiem saistošajiem dokumentiem. 8. Visiem projektējamiem materiāliem, iekārtām un agregātiem jāatbilst Latvijā adaptēto harmonizēto Eiropas standartizācijas komitejas (CEN) standartu prasībām, un tiem jābūt ar “CE” atbilstības marķējumu, kas atbilst Ministru kabineta 25.03.2014. noteikumiem Nr.156 “Būvizstrādājumu tirgus uzraudzības kārtība”. 9. Jebkuri būvniecības ieceres risinājumi saskaņojami ar Pasūtītāju pirms detalizācijas izstrādes uzsākšanas, kā arī pirms katra posma / nodevuma iesniegšanas Pasūtītājam. 10. Ja Pasūtītājs nesaskaņo Izpildītāja izstrādātos materiālus, Izpildītājam ir pienākums bez papildus samaksas veikt korekcijas / papildinājumus izstrādātajos materiālos izskatīšanas sapulces protokolā abpusēji saskaņotajos termiņos, kamēr tiek izpildītas visas Pasūtītāja prasības un izstrādātie materiāli tiek saskaņoti. 11. Lai Pasūtītājs operatīvi varētu pārliecināties par Izpildītāja izstrādāto materiālu atbilstību Pasūtītāja un tehniskajā specifikācijā norādītajām prasībām pirms risinājumu detalizācijas un maksimāli novērstu izstrādāto materiālu koriģēšanas nepieciešamību, Izpildītājam ir pienākums organizēt un protokolēt šādas visas sapulces. 12. Izpildītājs ir atbildīgs par saistošo normatīvo aktu prasību ievērošanu. 13. BID paredzētie risinājumu, būvizstrādājumi un iekārtas jāparedz tādi, lai nepamatoti netiktu sadārdzinātas uzturēšanas izmaksas, izstrādājumi būtu ilgmūžīgi, viegli kopjami. Izvēlētie materiāli saskaņojami ar Pasūtītāju. 14. Izpildītājs apmaksā visas ar projektēšanu saistītās valsts un pašvaldības nodevas (ja tādas attiecināmas). 15. Izpildītājs izstrādāto un ar Pasūtītāju saskaņoto BID ievieto BIS sistēmā, uz Pasūtītāja vārda saņem atzīmi par projektēšanas nosacījumu izpildi, pirms iesniegšanas BIS-ā precizējot projektēšanas/darba uzdevumu. 16. BID risinājumos (ja tas ir attiecināms un nav pretrunā ar normatīvo aktu prasībām) iekļaut iekārtu un būvizstrādājumu ražotājus un standartus, kas BID tiek norādīti kā piemērs, lai noteiktu iekārtu un būvizstrādājumu kvalitātes prasības. 17. BID izstrādes laikā projektā iekļaut tikai tādus risinājumus, kas maksimāli samazina būvniecības procesa ietekmi uz apkārtesošo vidi. 18. BID iekļaut pamatnosacījumus būvdarbu kvalitātes kontrolei. 19. BID iekļaut prasības būvniecības atkritumu apsaimniekošanai būvniecības laikā. 20. Izpildītājam jāveic visas nepieciešamās darbības BID saskaņošanai būvvaldē un projektēšanas nosacījumu atzīmes saņemšanai. 21. Izpildītājs pēc iepriekšējā punkta izpildes Pasūtītājam iesniedz;     1. Vienu BID eksemplāru papīra formātā un 2 elektroniski (datu nesējā), pievienojot inženierrisinājuma daļas grafiskos dokumentus DWG formātā.     2. Ekonomikas daļa apjomu saraksts un izmaksas aprēķins XLS formātā. 22. **BID izstrādes termiņš:**      1. BID izstrādāts un iesniegts Pasūtītājam – **6 (sešu) mēnešu** laikā no līguma noslēgšanas dienas. |
| *BID sastāvs* | * Atbilstoši 02.09.2014. Ministru kabineta noteikumi Nr.529, Ēku būvnoteikumi; * Atbilstoši 19.08.2014. Ministru kabineta noteikumi Nr.500, Vispārīgie būvnoteikumi; * Atbilstoši 02.07.2018. Ministru kabineta noteikumi Nr.326, Būvju klasifikācijas noteikumi; * Atbilstoši 19.10.2021. Ministru kabineta noteikumi Nr. 693, Būvju vispārīgo prasību būvnormatīvs LBN 200-21; * Atbilstoši 21.10.2008. Ministru kabineta noteikumi Nr. 876, Siltumenerģijas piegādes un lietošanas noteikumi; * EKONOMISKĀ DAĻA – Tāme, būvizmaksu aprēķins, veicams atbilstoši Latvijas būvnormatīvs LBN 501-17 "Būvizmaksu noteikšanas kārtība". * U.c. |
| *Rasējumu noformēšana* | * Rasējumi jānoformē, jāizstrādā un jāiesniedz saskaņā ar noformēšanas kārtību un Pasūtītāja Projekta vadītāja prasībām, kas nav pretrunā ar likumdošanas normatīviem normatīvo aktu prasībām un citiem saistošajiem noteikumiem. * Rasējumiem jābūt noformētiem latviešu valodā*.* |

Darba uzdevumu sagatavoja:

Attīstības, īpašumu un investīciju departamenta

Projektu vadības nodaļas būvinženieris Pēteris Āboliņš

06.03.2025